Red Star Line

Red Star Line var et linjerederi som opererte atlanterhavsskip over Atlanterhavet og som ble grunnlagt i 1871 som et felles virksomhet mellom The International Navigation Company of Philadelphia, som også drev The American Line, og Société Anonyme de Navigation Belgo-Américaine i Antwerpen i Belgia. Selskapets hovedhavner var Antwerpen, Liverpool og Southampton i Storbritannia og New York City og Philadelphia i USA. Selskapet ble drevet fram til 1935 da det, grunnet den økonomiske depresjonen, avviklet driften og selskapets eiendeler ble til slutt solgt til Holland-America Line. Den transatlantiske trafikken fraktet mange jødiske flyktninger fra terror og forfølgelse i Europa og til en ny tilværelse i USA.

Eiere 
Selskapet ble grunnlagt av Clement Griscom som ledet det fra grunnleggelsen til det ble overtatt av International Mercantile Marine Co. i 1902. Red Star Line overlevde IMMs økonomiske krise i 1915. På 1930-tallet ble Red Star Line en del av Arnold Bernstein Line.

Arv 

De tidligere lagerhusene til Red Star Line i Antwerpen ble formet som et landemerke og gjenåpnet som et museum den 28. september 2013 av Antwerpen by. Hovedfokuset til museet er reisefortellinger som kunne bli skaffet via slektninger til rundt to millioner passasjerer av Red Star Line.

I utstillingen kan besøkende følge de reisendes spor fra reisebyrået i Warszawa og fram til ankomst i New York City. Museet stiller kunstverker som framstiller emigranter som reiste med Red Star Line. Kunstneren er Eugeen Van Mieghem (1875-1930) fra Antwerpen, sammen med gjenstander og minner fra samlingen til Robert Vervoort.

Om lag en fjerdedel av de rundt to millioner Red Star Lines passasjerer var jødiske emigranter, hovedsakelig fra Øst-Europa som var drevet til utvandring ved framveksten av Nazi-Tyskland. Blant dem var det mange kjente personer, blant annet Albert Einstein. Da han fikk høre om Nazi-Tysklands konfiskasjon av hans eiendeler valgte Einstein ikke å reise tilbake til Tyskland, og at han ville trekke seg fra det Det prøyssiske vitenskapsakademiet. Dette ble skrevet på skipslinjens brevpapir og er nå en del av museets utstilling. Blant andre kjente personer er den da fem år gamle Irving Berlin.

Referanser

Litteratur
Flayhart, William (2000): The American Line. W. W. Norton & Company New York. ISBN 0-393-04710-5
 Harnack, Edwin P ([1903] 1938): All About Ships & Shipping, 7. utg., London: Faber and Faber. s. 566.
 Mieghem, Eugeen Van (2009): One Foot in America: The Jewish Emigrants of the Red Star Line, BAI, ISBN. 9789085865292

Eksterne lenker 

 Red Star Line, omfattende ressurs
 Red Star Line Museum, museets offisiell nettsted
 Across the Atlantic with the Red Star Line – in pictures – om Red Star Line Museum, The Guardian
 Gjenvick/Gjønvik Archives: Passenger Lists from the Westbound Voyages of the Red Star Line 
 The Eugeen Van Mieghem Museum

Rederier fra USA
Selskaper opphørt i 1902
Selskaper etablert i 1871
Artikler i sjøfart-prosjektet